**“Жер казынасын пайдалануу укугун берүү жагындагы Кыргыз Республикасынын Министрлер Кабинетинин айрым чечимдерине өзгөртүүлөрдү киргизүү тууралуу” Кыргыз Республикасынын Министрлер Кабинетинин токтомунун долбооруна**

**МААЛЫМКАТ-НЕГИЗДЕМЕ**

1. **Максаттары жана милдеттери**

Ушул "Жер казынасын пайдалануу укугун берүү жагындагы Кыргыз Республикасынын Министрлер Кабинетинин айрым чечимдерине өзгөртүүлөрдү киргизүү тууралуу" Кыргыз Республикасынын Министрлер Кабинетинин токтомунун долбоору (мындан ары - токтомдун долбоору максаттары жана милдеттери болуп "Жер казынасы жөнүндө" Кыргыз Республикасынын Мыйзамына ылайык келтирүү, жер казынасын пайдаланууну жөнгө салуу боюнча мыйзамдарды өркүндөтүү эсептелет.

Токтомдун долбоору аталган токтом менен бекитилген Жер казынасын пайдалануу укуктарын лицензиялоо маселелери жөнүндө өзгөртүүлөрдү киргизүүнү сунуштайт.

**2. Сыпаттама бөлүгү**

2021-жылдын 5-августунан № 92 "Жер казынасы жөнүндө" Кыргыз Республикасынын Мыйзамына өзгөртүүлөрдү киргизүү тууралуу", 2022-жылдын 22-июну № 47 Кыргыз Республикасынын айрым мыйзам актыларына ("Жер казынасы жөнүндө", "Жер казынасын пайдаланууда продукцияны бөлүштүрүү жөнүндө макулдашуулар тууралу" Кыргыз Республикасынын мыйзамдарына) өзгөртүүлөрдү киргизүү жөнүндө Кыргыз Республикасынын Мыйзамдары кабыл алынган. Алар аркылуу жер казынасын пайдалануу укугун берүү ыкмалары, лицензиялоо процедураларын оптималдаштыруу жана жөнөкөйлөтүү жагынан бир нече өзгөртүүлөр киргизилген.

Ошондо, ушул Мыйзамдын 22-беренесине жер казынасын пайдалануу укугун дагы бир жолу менен берүүнү караган өзгөртүүлөр киргизилди. Атап кетсек азыркы учурда Жер казынасын пайдалануу укугу төмөнкү жолдор менен берилиши мүмкүн:

1) конкурс өткөрүү;

2) аукцион өткөрүү;

3) "биринчи берилген өтүнмө" эрежесин колдонуу;

4) Кыргыз Республикасынын Министрлер Кабинети тарабынан чечим кабыл алуу.

Ошондой эле мыйзамдын 22-беренесинен 8-бөлүк ("Суулардын жана көлмөлөрдүн нуктарындагы же жээктериндеги жер казынасын пайдаланууга укук алууга өтүнмө берүүдө арыз ээси өзгөчө кырдаалдар боюнча ыйгарым укуктуу мамлекеттик органдын жана Кыргыз Республикасынын Айыл чарба, тамак-аш өнөр жайы жана мелиорация министрлигинин макулдугун өтүнмөгө кошумча тиркейт" деген норма) күчүн жоготту деп таанылган.

Мыйзамдын 25-беренесинен 3-бөлүгү ("Жер казынасын пайдалануу укугу токтотулган жер казынасынын тилкелерине жер казынасын пайдалануу укугун "биринчи берилген өтүнмө" эрежеси боюнча берүү мындай укук токтотулган датадан тартып 3 ай өткөндөн кийин, эгерде бул убакыттын ичинде экинчи өтүнмө келип түшпөсө, берилет. Экинчи өтүнмө келип түшкөн учурда жер казынасынын ушул тилкеси жер казынасынын аукциондук тилкелеринин реестрине киргизилүүгө тийиш” деген норма) күчүн жоготту деп таанылган. Анткени, "Биринчи берилген өтүнмө" эрежеси боюнча жер казынасын пайдалануу укуктарын берүү кийинки учурларда жүргүзүлөт:

- конкурс же аукцион өткөрүү аркылуу берилүүчү жер казынасынын участокторунан тышкары, жер казынасынын участокторуна;

- жер казынасын геологиялык изилдөө жана пайдалуу кен чыккан жерлерди иштетүү менен байланышпаган жер казынасынын участокторуна.

Ушуга байланыштуу токтомдун долбоору Кыргыз Республикасынын Өкмөтүнүн 2018-жылдын 29-ноябрындагы № 561 токтому менен бекитилген Жер казынасын пайдаланууну лицензиялоо тартиби жөнүндө Жобосуна өзгөртүүлөрдү киргизүүнү сунуштайт.

Мыйзамдын 25-1-беренесинде Кыргыз Республикасынын Министрлер Кабинетинин чечиминин негизинде жер казынасын пайдалануу укугун берүүдө "100 пайыз мамлекеттик үлүштүк катышы бар" деген норма “үчтөн экисинен кем эмес үлүшү бар” чарбакер субъекттерге жана мамлекеттик ишканаларга гана берилет дегенге алмаштырылган.

Мыйзамдын 29-беренесинде продукцияны бөлүштүрүү жөнүндө макулдашуу боюнча жер казынасын пайдалануу укуктарын берүү лицензиялоого каралбайт деген норма жокко чыгарылаган.

Ошону менен бирге, токтомдун долбоорунда Жер казынасын пайдаланууну лицензиялоо тартиби жөнүндө жобонун 23-пунктунда карлган жер казынасын пайдаланууну лицензиялоо маселеси боюнча комиссияда каралуучу суроолор боюнча арыз берүү процесстерин оптималдаштыруу үчүн шарттарды түзүү каралган.

Бул өтүнмө берүүнүн бирдиктүү формаларын түзүүгө мүмкүндүк берет, алар арыз берүү процессин жөнөкөйлөтөт, Жер казынасын пайдаланууну лицензиялоо маселеси боюнча комиссияда каралуучу процессин тартипке жана ирээтке келтирет, ошондой эле мындай арыздарды электрондук түрдө берүүгө өтүү үчүн оң өбөлгөлөрдү түзөт.

Ошондой эле мамлекеттик органдардын жана мамлекеттик ишканалардын аталыштарын өзгөртүүгө, формулировкаларын тактоого, ички карама-каршылыктарды жана так эместиктерди, ошондой эле эскирген ченемдерди жана коррупциялык тобокелдиктерди жоюуга, боштуктарды толтурууга байланыштуу редакциялык түзөтүүлөр киргизилүүдө.

Ошону менен бирге 2022-жылдын 22-июну № 47 Кыргыз Республикасынын айрым мыйзам актыларына ("Жер казынасы жөнүндө", "Жер казынасын пайдаланууда продукцияны бөлүштүрүү жөнүндө макулдашуулар тууралу" Кыргыз Республикасынын мыйзамдарына) өзгөртүүлөрдү киргизүү жөнүндө Кыргыз Республикасынын Мыйзамы менен Кыргыз Республикасынын Министрлер Кабинетине өзүнүн чечимдерин Мыйзамга ылайык келтирүүгө өтөө аз (бир айлык) мөөнөт берилгенин белгилей кетүү керек.

**3. Мүмкүндүү социалдык, экономикалык, укуктук, укук коргоочулук, гендердик, экологиялык, коррупциялык кесепеттердин божомолу**

Ушул токтомдун долбоорун кабыл алуу негативдүү социалдык, экономикалык, укуктук, укук коргоочулук, гендердик, экологиялык, коррупциялык кесепеттерге алып келбейт.

**4. Коомдук талкуунун жыйынтыгы боюнча маалыматтар**

Сунушталып жаткан долбоор Кыргыз Республикасынын «Ченемдик укуктук актылары жөнүндө» Мыйзамынын 22-беренесине ылайык Кыргыз Республикасынын Министрлер Кабинетинин [www.gov.kg](http://www.gov.kg/) расмий сайтында жана Юстиция министрлигинин (<http://koomtalkuu.gov.kg>) сайтында коомдук талкууну жургузуу максатында жайгаштырылган.

**5. Мыйзамдарга долбоордун шайкештик талдоосу**

Көрсөтүлгөн токтомдун долбоору колдонуудагы мыйзамдардын ченемдерине ошондой эле, Кыргыз Республикасы катышуучусу болгон жана бекитилген тартипте күчүнө кирген эл аралык келишимге карама-каршы келбейт.

**6. Каржылоого муктаждык жөнүндө маалымат**

Ушул Кыргыз Республикасынын Мыйзам долбоорун кабыл алуу республикалык бюджеттен кошумча финансылык чыгымдарды талап кылбайт.

**7. Регулятивдик таасирин талдоо боюнча маалымат**

"Кыргыз Республикасынын ченемдик укуктук актылары жөнүндө" Кыргыз Республикасынын Мыйзамынын талаптарына ылайык жөнгө салуучу таасирин талдоо талап кылынбайт. Анткени токтомдун долбоору карлган ченемдердин түшүнүгүн жана маңызын өзгөртпөйт, демек, чарба жүргүзүүчү субъекттер үчүн эч кандай милдеттенмелерди же талаптарды белгилебейт жана юридикалык күчү жагынан жогору болгон ченемдик укуктук актыларга ылайык келтирет.

Тескерисинче, токтом долбоорун кабыл алуу ишкердик ишмердүүлүккө таасир этүүчү процесстерди жөнөкөйлөтүүгө жана оптималдаштырууга өбөлгө түзөт.

**Министр Д.А. Кутманова**